نیلو

نیلو بیگم (پیدائش :سنتھیا الیگزینڈر فرنانڈس (Cynthia Alexander Fernandes)، 30 جون 1940ء - وفات: 30 جنوری 2021ء) پاکستانی فلمی اداکارہ تھیں جن کا تعلق پاکستان کے لاہور سے تھا۔ نیلو ایک کیتھلوک مسیحی خاندان میں پیدا ہوئی تھیں تاہم معروف فلم ڈائریکٹر اور اسکرین رائٹر ریاض شاہد سے شادی کے وقت انہوں نے اسلام قبول کر لیا اور عابدہ ریاض کا نام اختیار کیا۔ آپ فلم اداکار شان شاہد کی والدہ تھیں۔

1965 میں ایران کے شہنشاہ محمد رضا شاہ پہلوی پاکستان کے دورے پر آئے اور گورنر مغربی پاکستان نواب کالا باغ کے مہمان بنے۔ اس زمانے میں اداکارہ نیلو فلم انڈسٹری کی خوبرو اور نامور فنکارہ تھیں۔ نواب کالا باغ کا حکم تھا کہ ایک شہنشاہ کے دل کو لبھانے کے لیے اداکارہ نیلو اپنے رقص کا مظاہرہ کرے۔ تاکہ بادشاہ سلامت خوش ہوکر کچھ عنایات کر جائے۔ نیلو ایک فنکارہ ضرور تھی وہ فلم کے سیٹ پر اداکاری کرتی تھی مگر کسی حکمران کے لیے شمع محفل بن کر رقص کرنا اس کی عزت نفس کے برعکس تھا۔نیلو نےڈانس انکار کر دیا۔ طاقتور ڈکٹیٹر نواب آف کالا باغ کے غنڈوں سے اٹھوا کر جبرا" رقص کروانا چاھا مگر اس نے جان کی پروا کیے بغیر خواب آور گولیاں کھا کر اپنی حالت غیر کر لی اور رقص نہ کیا۔ ا ان اہل کاروں نے نیلو پر تشدد بھی کیا۔ نیلو کو بے ہوشی کے عالم میں ہسپتا ل پہنچایا گیا ، جہاں ڈاکٹروں نے کئی دن کی محنت کے بعد اس کی جان بچا لی۔ عوامی شاعر حبیب جالب نے نیلو کی جرأت اور عزت نفس کو خراج تحسین پیش کیا انہوں نے اس دور میں اپنی معرکہ آرا شہرہ آفاق نظم ’’نیلو ‘‘ رقم کی۔

اس نظم کو بعد ازاں فلم زرقا میں نیلو ہی پر فلم بند کیا گیا۔ 1969ء کو مشہور فلم ساز ، ہدایتکار اور کہانی نویس ریاض شاہد نے اپنی فلم "زرقا" ریلیز کی یہ نظم خود نیلو پر فلمائی گئی۔

کیرئیر 
16 برس کی عمر میں انہوں نے لاہور میں فلمائی گئی ہالی ووڈ فلم ’’بھوانی جنکشن‘‘ سے فنی زندگی کا آغاز کیا۔ نیلو کی مقبولیت 1960 میں عروج پر تھی، انہوں نے دوشیزہ، عزرا، زرقا،بنجارن، بیٹی ، ڈاچی ، جی دار ، شیر دی بچی اور ناگن سمیت متعدد یادگار فلموں میں اپنے فن کے جوہر دکھائے۔

مزید دیکھیے 
 پاکستانی اداکاراؤں کی فہرست
 پاکستانی سنیما

حوالہ جات 

اردو سنیما میں اداکارائیں
اکیسویں صدی کی پاکستانی اداکارائیں
بیسویں صدی کی پاکستانی اداکارائیں
پاکستانی فلمی اداکارائیں
پنجابی سنیما کی اداکارائیں
سابقہ پاکستانی مسیحی
ضلع سرگودھا کی شخصیات
مسیحیت سے اسلام قبول کرنے والی شخصیات
نگار اعزاز جیتنے والی شخصیات
کیتھولک مسیحیت سے سنیت قبول کرنے والی شخصیات
پنجابی شخصیات
پشتو سنیما کی اداکارائیں
ستارۂ امتیاز وصول کنندگان
Short description is different from Wikidata